একদিকে নিজেদের বেঁচে থাকার সংগ্রাম, অন্যদিকে স্বাধীন বাংলাদেশ পাওয়ার আকুতি, অবরুদ্ধ ঢাকার চিত্র, প্রাণভয়ে গ্রামে পালানোর ঘটনা- মাঝে মাঝে মনে করিয়ে দিয়ে যায় শহীদ জননী জাহানারা ইমামের ‘একাত্তরের দিনগুলো’। তবে পরিণত লেখক, একজন শহীদের মায়ের ইতিহাস নির্ভর দিনপঞ্জির সঙ্গে ‘বেজে ওঠে সাইরেন’-এর কোনও মিল নেই। এটি এক কিশোরীর যুদ্ধদিনের গল্প। এখানে ইতিহাসের চেয়ে বেশি উঠে এসেছে ব্যক্তিজীবন, কালের চিত্র। ইতিহাস এখানে এসেছে প্রসঙ্গকে ধরে, প্রসঙ্গকে ছাপিয়ে ইতিহাস বইতে স্থান নেয়নি।